I New York Knicks i xe una de łe trenta scuadre de basket che łe xoga inte ła NBA, el canpionado de i Stati Unii. Insenbre a i Boston Celtics e a i Golden State Warriors i xe inte ła NBA fin da cuando che ła xe stà fondada inte’l 1946. Fin a’l 1985 no i ga mai otenjùo partegołari rexultadi parché no i gaveva in scuadra parsonaji forti, ma inte’l draft de chel’ano i ga sejesto Patrick Ewing, che’l restarà in scuadra par cuìndaxe ani fin che el se farà mal. Inte i ani Domiłe no i xe stài mìa tanto protagonisti, njanca dopo l’arivo de l'ałenador Mike D’Antoni; A se pol ben dir che a New York, anca a càuxa de’l nome inportante de ła sità, A xe pasà tanti de chiłi xogadori che parò no i ga łasà nesun senjo: A baste pensar a Amar’e Stoudemire , Chauncey Billups, el nostran Danilo Gallinari, Baron Davis, Carmelo Anthony. De fato ła sità de’l “gran pomo” ła se conferma, anca a łevel de basket, un specio che’l reciama tanta xente soło che pa i schei, sansa parò tanta sostansa soto.